**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA**

**HRVATSKOG POVIJESNOG MUZEJA**

**ZA RAZDOBLJE OD 01.01.2025. DO 30.06.2025. GODINE**

**Predsjednik Upravnog vijeća**

**Hrvatskog povijesnog muzeja**

**Gordan Ravančić**

Prema članku 86. Zakona o proračunu (Nar. nov., br. 144/21.) ravnateljica Hrvatskog povijesnog muzeja predlaže Polugodišnji izvještaj o izvršenju Financijskog plana Hrvatskog povijesnog muzeja za razdoblje od 01.01.2025. do 30.06.2025. godine.

**OPĆI DIO**

SAŽETAK RAČUNA PRIHODA I RASHODA I RAČUNA FINANCIRANJA

Polugodišnjim izvještajem o izvršenju Financijskog plana Hrvatskog povijesnog muzeja za razdoblje od 01.01.2025. do 30.06.2025. godine iskazani su podaci o planiranim prihodima i primicima i rashodima i izdacima kroz tekući plan te podaci o njihovu izvršenju u proteklih šest mjeseci u 2025. godini.

Ostvareni prihodi iznose 933.081,80 eura. U odnosu na izvršenje prethodne godine ostvareni prihodi su se smanjili za 92,91 % dok su se u odnosu na izvorni plan također smanjili za 67,44 %.

Ostvareni rashodi iznose 2.228.988,80 eura. U odnosu na izvršenje prethodne godine rashodi su se smanjili za 43,25 % dok su se u odnosu na izvorni plan također smanjili za 81,46 %.





IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI







Broj zaposlenih u Hrvatskom povijesnom muzeju na dan 30.06.2025. godine iznosi 31. Hrvatski povijesni muzej je zaposlio jednog pripravnika preko HZZ mjere sufinanciranja zapošljavanja.

IZVJEŠTAJ O PRIHODIMA I RASHODIMA PREMA IZVORIMA FINANCIRANJA

Prihodi

Ostvareni prihodi za redovnu djelatnost iznose 933.031,80 eura. U odnosu na izvršenje prethodne godine ostvareni prihodi za redovnu djelatnost su se smanjili za 92,91 % dok su se u odnosu na izvorni plan smanjili za 67,44 %.

Ostvareni vlastiti prihodi za redovnu djelatnost iznose 18.675,03 eura. U odnosu na izvršenje prethodne godine ostvareni vlastiti prihodi su se smanjili za 6,22 % dok su se u odnosu na izvorni plan smanjili za 49,54 %.

Ostvareni ostali prihodi za posebne namjene iznose 886,20 eura. U odnosu na izvršenje prethodne godine ostvareni ostali prihodi za posebne namjene su se povećali za 13,18 %, dok su se u odnosu na izvorni plan smanjili za 87,10 %.

Ostvareni prihodi za programsku djelatnost iz proračuna Grada Zagreba su uplaćeni u iznosu od 13.300,00 eura što je 70% ukupne odobrene vrijednosti programa. Prethodne godine Hrvatski povijesni muzej nije dobio od Grada Zagreba prihode za programsku djelatnost. U odnosu na izvorni plan prihodi za programsku djelatnost od Grada Zagreba su se smanjili za 82,78 %.

Ostvareni prihodi od HZZ-a za sufinanciranje zapošljavanja pripravnika iznose 21.032,40 eura. U prethodnoj godini Hrvatski povijesni muzej nije zapošljavao pripravnike niti su u planu iskazani prihodi i rashodi za mjeru sufinanciranja zapošljavanja pripravnika.

Prihodi iz Nacionalnog programa oporavka i otpornosti (izvor 52) od kojih je prethodne godine uplaćen predujam su preneseni u ovu godinu kao višak prihoda poslovanja. Iz tog viška prihoda poslovanja se podmiruju situacije za cjelovitu obnovu dviju zgrada Muzeja.



Rashodi

Ostvareni rashodi za redovnu djelatnost iznose 2.228.988,80 eura. U odnosu na izvršenje prethodne godine ostvareni rashodi za redovnu djelatnost su se smanjili za 43,25 % dok su se u odnosu na izvorni plan smanjili za 81,46 %.

Ostvareni vlastiti rashodi za redovnu aktivnost iznose 21.741,79 eura. U odnosu na izvršenje prethodne godine ostvareni vlastiti rashodi su se povećali za 49,28 %, dok su se u odnosu na izvorni plan smanjili za 41,26 %.

Ostvareni rashodi za posebne namjene iznose 106,26 eura. U odnosu na izvršenje prethodne godine ostvareni rashodi za posebne namjene su se smanjili za 91,02 %, dok su se u odnosu na izvorni plan smanjili za 98,45 %.

Hrvatski povijesni muzej nije do 30.06.2025. godine iz proračuna Grada Zagreba podmirivao rashode za programsku djelatnost.

Ostvareni rashodi iz proračuna Ministarstva kulture i medija (izvor 52) iznose 1.242.076,13 eura. Odnose se na rashode kojima se cjelovito obnavlja muzej.



IZVJEŠTAJ O RASHODIMA PREMA FUNKCIJSKOJ KLASIFIKACIJI



Rashodi prema funkcijskoj klasifikaciji za razdoblje od 01.01.2025. do 30.06.2025. godine iznose 2.228.988,80 eura.

**POSEBNI DIO**

IZVJEŠTAJ PO PROGRAMSKOJ KLASIFIKACIJI

Prihodi

Ostvareni prihodi za programsku djelatnost iznose 136.064,09 eura. U odnosu na tekući plan smanjili su se za 89,05 %.

Prihodi za programsku djelatnost iz proračuna Grada Zagreba su uplaćeni u iznosu od 13.300,00 eura što je 70% ukupne dobivene vrijednosti programa.

Rashodi

Ostvareni rashodi za programsku djelatnost iznose 126.240,88 eura. U odnosu na izvorni plan rashodi su se smanjili za 89,05 %.

Rashodi za programsku djelatnost iz proračuna Grada Zagreba nisu realizirani.



**Izvještaj o zaduživanju na domaćem i stranom tržištu novca i kapitala u 2025. godini**

Hrvatski povijesni muzej nema sklopljenih ugovora o zaduživanju na domaćem i stranom tržištu novca i kapitala.

**Izvještaj o danim zajmovima i potraživanjima po danim zajmovima**

Hrvatski povijesni muzej nema danih zajmova niti potraživanja za dane zajmove.

**Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**

Hrvatski povijesni muzej na dan 30.06.2025. godine nema nenaplaćenih potraživanja za prihode od prodaje proizvoda i robe te pruženih usluga.

Hrvatski povijesni muzej na dan 30.06.2025. godine nema evidentiranih postupaka koji bi rezultirali potencijalnim obavezama po osnovi sudskih sporova.

U Zagrebu, 22.07.2025. godine